b'\n_START_ARTICLE_\nJousikvartetto nro 15 (Beethoven)\n_START_PARAGRAPH_\nJousikvartetto nro 15 a-molli opus 132 on Ludwig van Beethovenin jousikvartetto, joka valmistui vuonna 1825. Sen kantaesitti Schuppanzigh-kvartetti 6. marraskuuta samana vuonna. Kvartetto on toinen ven\xc3\xa4l\xc3\xa4isen mesenaatin Nikolai Golitsynin Beethovenilta tilaamista kvartetoista. Kvarteton numero perustuu julkaisuj\xc3\xa4rjestykseen, todellisuudessa teos on s\xc3\xa4velt\xc3\xa4misj\xc3\xa4rjestyksess\xc3\xa4 Beethovenin kolmastoista kvartetto._NEWLINE_Kolmas osa on kvarteton pisin. Beethoven s\xc3\xa4velsi osan toipuessaan vakavasta sairaudesta ja nimesi sen t\xc3\xa4m\xc3\xa4n vuoksi "Heiliger Dankgesang eines Genesenen an die Gottheit, in der lydischen Tonart" ("toipuneen pyh\xc3\xa4 kiitoslaulu jumaluudelle lyydisess\xc3\xa4 s\xc3\xa4vellajissa"). Osassa vuorottelevat hitaat jaksot nopeampien jaksojen ("Neue Kraft f\xc3\xbchlend", "uutta voimaa tuntien") kanssa. Nelj\xc3\xa4s osa on lyhyt marssi, joka johtaa resitatiivia muistuttavan jakson kautta rondomuotoiseen finaaliin.'